סטודיו שפת מדבר מבקש לתת מענה תעסוקתי לנערים ונערות המתקשים בהשתלבות במסגרות הלימוד השונות בעיר. בארבע השנים האחרונות הועסקו בשפת מדבר מעל 30 נערים ונערות. המסגרת הזו מייצרת תעסוקה לבני הנוער הללו דרך הכנה של יצירות אמנות כגון פיסול, קליית סלים, קרמיקה, נגרות ועוד.
בשפת מדבר עוברים בני הנוער תהליך הכשרה מקיף שאורך כ-4 חודשים בו הם מתנסים התנסות מעמיקה בתחומי הקדרות והפיסול הקרמי ועוברים תכנים של עמידה מול קהל וקבוצה על מנת שיוכלו בסוף התהליך להעביר סדנאות כחלק מסטודיו שפת מדבר.
בני הנוער מכינים מדי שבוע מגוון מוצרי אומנות, תוך מתן דגש מיוחד למוטוריקה עדינה, ויסות התנהגות וכישורי חיים, החיוניים כמכלול להצלחת העבודה במסגרת המיוחדת הזו.
הסטודיו מחזק תחושת הצלחה, מסוגלות וכישרון אומנותי שאיננו מצליח לבוא לידי ביטוי בעולם הראלי. מסגרת זו מסייעת לבני הנוער במתן הזדמנות תעסוקתית נוכחית ועתידית, יצירת מעגל חברתי תומך, לימוד ולקיחת אחריות אישית.
על מנת לייצר הכנסות למיזם, ולאפשר כניסה של נערים ונערות בסיכון נוספים. המקום מציע לכלל הציבור ולארגונים, סדנאות מסוגים שונים בתחום האומנות והאדמה.
כמו כן המיזם מוכר את כלי האומנות שהוכנו ע"י הנערות: כלי מטבח, כלי נוי , מתנות לחגים ולאירועים מיוחדים, בכדי לממן את ההמשך פעילות התוכנית.
המיזם הוא בוגר של המאיץ הראשון לעסקים חברתיים של ארץעיר בשנת 2015.